રેલીના અંતે એહમદશાહ બાદશાહના હુજરા પાસે ત્રણ બાય ત્રણ ફીટનું ૧૦૦ કિલોગ્રામની ત્રણ દરવાજાના આકારની કેક કાપવામાં આવી હતી અને અમદાવાદની અનોખી રીતે બર્થ ડે ઉજવણી કરાઇ હતી. બીજીબાજુ, અમદાવાદના વિશ્વવિખ્યાત જરદોશીના આર્ટીસ્ટ શાહીદ અંસારી દ્વારા જરદોશીને લગતુ આર્ટ એન્ડ ક્રાફ્ટ એકઝીબીશન યોજાયું હતું. સાથે સાથે બાળકો દ્વારા માનવસાંકળ રચી અમદાવાદને ૬૦૭ વર્ષ પૂર્ણ થયા હોઇ ૬૦૭ બનાવી જન્મદિનને જારદાર રીતે વધાવવામાં આવ્યો હતો. આ રેલીમાં રાષ્ટ્રીય ધ્વજમાં સજ્જ થઇ બાળકોએ ભાગ લીધો હતો. શહેરની જુદી જુદી ૧૪ જેટલી શાળાઓના બાળકોએ અમદાવાદની ભવ્ય ઉજવણીને ચાર ચાંદ લગાવી દીધા હતા.